สวัสดีค่ะ คือตอนนี้หนูเป็นประจำเดือนค่ะ แล้วมันปวดตรงอวัยวะเพศแต่หนูไม่มีอาการปวดท้องน้อยนะคะ คือมันปกติไหมคะ
สวัสดีค่ะ ในช่วงก่อนหรือขณะที่มีประจำเดือน จะมีอาการปวดท้องน้อยได้ โดยเกิดจากสารที่ชื่อพรอสตาแกลนดิน ที่หลั่งออกมาจากเยื่อบุโพรงมดลูกและมาออกฤทธิ์ที่มดลูก ทำให้มดลูกมีการบีบเกร็งตัวและเกิดอาการปวดที่บริเวณท้องน้อย และสามารถปวดร้าวไปที่ปากช่องคลอด ทวารหนัก หรือหลังได้ จึงทำให้รู้สึกปวดหน่วงที่อวัยวะเพศได้ (เรียกว่า referred pain) ไม่ได้ผิดปกติอะไรอย่างไรก็ตาม หากไม่ได้มีอาการปวดท้องน้อยเลย แต่กลับมีอาการปวดที่อวัยวะเพศมาก และปวดทุกครั้งเวลาที่มีประจำเดือน อาจเกิดจากมีเยื่อบุโพรงมดลูกมาเจริญผิดที่บริเวณอวัยวะเพศได้ ดังนั้น หากอาการปวดอวัยวะเพศ เป็นทุกครั้งที่มีประจำเดือน และปวดแบบรุนแรง หรือปวดมากขึ้นเรื่อยๆ โดยที่อาการปวดท้องน้อยแทบไม่มี ก็ควรไปพบสูติ-นรีแพทย์เพื่อตรวจหาสาเหตุค่ะ